FUNET-klubi 

Kokous 5.2.2002  klo 9:00  - 11:20. 

Kokouspaikka: Videoneuvottelukokous

Kutsutut ja läsnäolijat:

Arto Auvinen, Kuopion yliopistollinen sairaala (poissa)
Lars Backström, Helsingin yliopisto atk-osasto
Eino Savola, VTT
Kari Karlson, Ilmatieteen laitos (poissa)
Seppo Karvinen, Turun kauppakorkeakoulu
Ari Kekäläinen, Pohjois-Savon ammattikorkeakoulu
Osmo Laaksonen, Jyväskylän ammattikorkeakoulu
Jukka Orajärvi, Oulun seudun ammattikorkeakoulu
Paavo Moilanen, Oulun yliopiston atk-keskus (poissa)
Raimo Salo, Oulun yo
Jaakko Riihimaa, Seinäjoen ammattikorkeakoulu
Kristel Sarlin, Teknillinen korkeakoulu (poissa)
Matti Taanonen, Vaasan yliopiston atk-keskus

Asiantuntijat:
Markus Suvanen, Opetusministeriö
Markus Sadeniemi, CSC
Klaus Lindberg , CSC 
Pekka Linna, CSC 
Juha Oinonen, CSC

Kokouksen asialista

0. Kokouksen avaus

Puheenjohtaja avasi kokouksen klo 9.00.

0.1. Todetaan läsnäolevat eri paikoissa

Todettu. Läsnäolevat lueteltu pöytäkirjan alussa.

0.2. Todetaan kokouksen puitteet

Aikapuite. Tavoite asioiden käsittely 11.15 mennessä. Tekniset puitteet: edellisen kokouksen tapaan ääniohjattu yhteys,neljä viimeisintä kuvaa näkyy. Kuvan laatu kohtuullinen. (Kuopion yhteys katkesi kohtien 1.1 - 1.2. ajaksi, ei varsinaista vaikutusta kokouksen kulkuun tai päätöksentekoon.)

0.3. Sovitaan työskentelytavasta

Toiminta edellinen kokouksen tapaan.

0.4.	Edellisen kokouksen pöytäkirja

Edellisen kokouksen pöytäkirja ollut nähtävillä postilistalla. Korjattiin ohjetta pöytäkirjan esittämiseksi.

Jatkossa pöytäkirja pyritään saamaan mahdollisimman pian kokouksen jälkeen postilistalle. Tarkistamiseen ja työvaliokunnan jäsenten kommentointia varten varataan aikaa viikko. Tämän jälkeen sihteeri tekee mahdolliset muutokset ja  pöytäkirja asetetaan web-sivuille nähtäväksi.

1. Funet-asiaa 

1.1 PoP2002-hankinnan tilanne (Juha Oinonen)

Tarjouskilpailu on kesken. Saatu 9 tarjousta, 8 yritystä tarjosi 6 eri laitemerkkiä. Aikatauluttamiselle tulee paineita, tavoite on saada helmikuun aikana ratkaisut tehdyiksi.

1.2 6NET-projektin tilanne (Klaus Lindberg)

Tavoite on Euroopan laajuinen tutkimusverkko. Projekti on käynnistynyt.
Ensimmäinen kokous ollut 22-23.1.02. NORDUnet mukana (Suomi, Tanska, Norja).
Suomessa CSC sekä Oulun yo ja Oulun AMK.

Hankkeessa kahdeksan eri work-sessionia, sovelluksia, infon jakamista,
perusinfran rakentamista. Suomi lähinnä mukana perusinfran rakentamisessa.

1.3 Varayhteyksien politiikka (Juha Oinonen)

Eri tahot kyselevät jatkuvasti mahdollisuutta saada käyttöönsä toinen portti Funet-verkon PoP-laitteesta joko varayhteyttä tai muuta käyttöä varten.

Sinänsä nykyinen ohjeistus ja käytäntö on selkeä, mutta TVK voisi miettiä olisiko ohjeistusta tarpeen kehittää johonkin suuntaan. Tarvittaisiin linjaus ensi kesän yleiskokoukseen. Mikäli politiikkaa halutaan muuttaa, se täytyy huomioida verkon suunnittelussa.

Merkittävimpiä asioita ovat tasapuolisuus asiakkaita kohtaan sekä reitiysmallien puuttuminen. Runkoverkon rakenne vaikuttaa siihen, millaisia ratkaisuja voidaan käyttää.

Keskustelukierroksella nostettiin esiin varmennukseen liittyviä näkökohtia. Runkoverkon osalta skenaario toipumisesta on laadittu operaattorin kanssa kaikille yhteyksille ja laitteille. Paikkakuntakohtaisesti voisi olla tarvetta laatia paikalliset elpymiskonseptit.

Kysymystä voidaan tarkastella myös aikaperspektiivistä. Yksittäistapaukset voidaan hoitaa lyhyellä aikavälillä erillisratkaisuin, esim. sopimalla käypä lisäveloitus lisäkapasiteetin käytöstä. Jos halutaan uusia palveluita, ne rakentuvat päivitysten myötä ja tarvitaan pidemmän aikavälin politiikkapaperi.

Päätöksenä keskustelusta todettiin, että Juha Oinonen, Eino Savola ja Osmo Laaksonen selvittävät asiaa laatimalla luonnoksen toimintapolitiikaksi. Todettiin myös teknisen paperin tarve, luonnosta sitä varten laaditaan samassa yhteydessä. Paperit pyritään saamaan kevään vuosikokoukseen valmiiksi.

1.4. Funet extranet (Juha Oinonen)

Asiakassivujen kehitysprojekti jatkaa työtään sekä teknisen toteutuksen että sivujen sisällön osalta.

Työvaliokunnan pilottiversio valmistunee maaliskuun aikana

2. Kansainvälistä asiaa (Markus Sadeniemi)

2.1. Tanska pysyy Nordunetissa

Tanska on vetänyt irtisanomisilmoituksensa takaisin ehdolla, että Nordunetin menettelytapoja muutetaan niinkuin on sovittu.

Näkemyseroa on vielä lähinnä siitä, viedäänkö muutokset yhtiön osakassopimukseen. Asia selvinnee viimeistään yhtiökokouksessa keväällä.

Joka tapauksessa
- Nordunet tekee kolmivuotisen budjettiarvion (on loppusuoralla)
- ministeriöiden ja Nordunetin välillä pidetään vuosittain yhteinen
  tapaaminen, jossa Nordunetin tilannetta ja tulevaisuutta tarkastellaan.

2.2. Geant on otettu käyttöön (Markus Sadeniemi)

Euroopan uusi tutkimuksen runkoverkko on otettu käyttöön ennen vuodenvaihdetta. Runkoverko on ydinosiltaan 10 Gbit/s.

Tukholmasta on 10 G yhteydet Frankfurtiin ja Lontooseen, mutta Nordunetin liityntä on nopeudeltaan 2,5 G, sillä se riittää hyvin nykyiseen liikenteeseen.

Geantilla on oma USA:n yhteys, mutta Nordunet ei (ainakaan vielä) käytä sitä.

Markku Suvasen mukaan EU:n tutkimuksen VI puiteohjelma alkaa olla valmis
hyväksyttäväksi. Siitä rahoitettaisiin edelleen Euroopan runkoverkkoa,
nykyisen runkoverkon (Géant) EU-rahoitus on kokonaisuutena n. 80 Meuroa.

2.3. Nordunet2:sta arvioidaan (Markus Sadeniemi)

Nordunet2:n evaluointiryhmä (Lars Backström ja Kees Neggers, NL) on tehnyt arvionsa ja luovuttaa sen IT-policy groupille ensi perjantaina (8.2.02).

Klaus muistutti NordUnet konferenssista Kööpenhaminassa 15-17.4.02.
Todettiin Funetin jäsenille suositus osallistua ko. tapahtumaan.

3. Työryhmät

3.1. SEC-ryhmä (Markus Sadeniemi)

Yliopistojen turvaihmisen ryhmän ("sec-ryhmä") turvapäivät pidetään Turussa maaliskuussa. Kyseessä on edelleen suljettu tilaisuus vain ryhmän jäsenille.

Käytiin keskustelua epäsymmetrisestä rajasuojasta, mobiilikäyttäjien tietoturvasta.

Todettiin aihe kiinnostavaksi ja sovittiin, että Eino Savola toimittaa työvaliokunnan postilistalle asiaa koskevan lyhyen yhteenvedon keskustelun avaamiseksi.

3.2. Tietoturvasuunnitelmarunko (Seppo Karvinen)

Todetiin laadittu tietoturvasuunnitelmarunko luottamukselliseksi. Sitä ei aseteta webiin nähtäville.

3.3.  Sähköpostin ja lokitietojen käsittelyohjeet (Lars Backström)

Sähköpostin ja lokitietojen käsittelyohjeiden pohjapaperit olivat jaossa kokouskutsujen materiaalina. Todettiin lakimuutoksista aiheutuva tarve hoitaa tähän liittyvät asiat kuntoon maaliskuun 2002 loppuun mennessä.

Pohjapapereita voidaan käyttää ja laittaa jakoon, jos niihin kiinnostusta on.

Todettiin, että postilistalle kukin laittaa viikon sisällä oman näkemyksensä siitä, jaetaanko pohjapapereita yleisemminkin.

3.4. LDAP, yliopistojen kaavailut (Lars Backström)

Yliopistojen atk-johtajien kokouksessa päätettiin 16.11.2001 perustaa LDAP-hakemistoprojekti Janne Kannerin muistion pohjalta. Atk-keskukset sitoutuvat yhteistyöhön osallistumalla yhden työntekijän kustannuksiin. Myös CSC asettaa yhden työntekijän projektin käyttöön. Funetin hakemistotyöryhmän sivulta http://www.csc.fi/proj/hakemistot/dokumentit.phtml
löytyvät mm.
* ATK-päivien esitelmä
* esitys korkeakoulujen hajautetusta hakemistoinfrastruktuurista
* suositus ldap-hakemiston rakenteeksi
* suositus ldap-hakemiston skeemaksi
* NEEDS-projektin selvitys hakemistojen tietosuojakysymyksistä EU:ssa ja     pohjoismaissa ( paperi-PDF | kalvot-PDF )

4. Muut asiat

4.1. Teemapäivien aiheet (edellisen kokouksen keskustelun pohjalta)

Todettiin viisi teemapäivien aihetta ja niiden luontevat järjestäjätahot:

- Tietoturva-asiat, järjestäjänä CSC
- LDAP ja hakemistot, järjestäjänä työryhmä
- Epäsymmetrinen rajasuoja, työryhmän työn pohjalta
- IPv6, järjestäjänä 6Net 
- QoS, CSC voisi toimia järjestäjänä. Todettiin, että QoS ja VoIP ovat CSC/Funetin 
   vuoden toimintasuunnitelmassa.
- Tietoturva yleensä, CSC voisi toimia järjestäjänä.

Syksyn atk-päivien yhteyteen voisi sopia teemaksi mobiili/liikkuvan henkilön tietoturva.

PKI-tekniikan teemapäivä on 14-15.3.02.

Valmistelu jatkuu todettujen järjestäjätahojen kautta.

4.2. Kannanotto mustasta kuidusta paikallisesti (edellisen kokouksen keskustelun pohjalta)

Viime kokouksen mukaisesti olisi paikallisia tarpeita silmällä pitäen eduksi, jos käytettävissä olisi yhteinen kannanotto mustan kuidun vuokraamisesta.

Keskustelukierroksella todettiin, että mustaa kuitua on eri puolilla pieniä määriä käytössä, mutta sen vuokraaminen voi olla hyvinkin hankalaa. Kuntien rooli verkon rakentajina voi olla jatkossa merkityksellinen.

Todettiin, että kannanotolla voisi olla käyttöä paikallistason vaikuttamisessa, sitä puoltavia argumentteja on olemassa, vaikkakin liikkumavara vaikuttaa vähäiseltä. Päätettiin luonnostella kannanotto asiaan siten, että Jukka Orajärvi, Osmo Laaksonen ja Jaakko Riihimaa tekevät luonnoksen verkkokeskustelun pohjaksi. Seuraavassa kokouksessa päätetään lopullisesti, esitetäänkö ko. kannanottoa vai ei.

4.3. ADSL-sopimus

ADSL-sopimuksesta Soneran kanssa ei ole uutta kerrottavaa.

5. Seuraava kokous

Seuraava kokous on 14. toukokuuta 2002 kello 12.00-16.00. Kokous pidetään "perinteisenä", paikka Helsingin yliopisto/Vallila.

6. Kokouksen päättäminen
Puheenjohtaja kiitti osallistujia kokoukseen osallistumisesta. Kokous päätettiin klo 11.20.

Pöytäkirjan vakuudeksi

Jaakko Riihimaa
sihteeri